Virallinen lehti nro C 136 , 01/05/1997 s. 0005 - 0006



ETA-sopimuksen liitteessä XIII olevan 64 kohdan a alakohdassa tarkoitetun asiakirjan 4 artiklan 1 kohdan a alakohdan mukainen EFTAn valvontaviranomaisen antama tiedonanto (neuvoston asetus (ETY) N:o 2408/92, annettu 23 päivänä heinäkuuta 1992, yhteisön lentoliikenteen harjoittajien pääsystä yhteisön sisäisen lentoliikenteen reiteille) Julkisen palvelun velvoitteen asettaminen Norjan sisäisille reittilentopalveluille (97/C 136/05) 1. Yhteisön lentoliikenteen harjoittajien pääsystä yhteisön sisäisen liikenteen reiteille 23 päivänä heinäkuuta 1992 annetun neuvoston asetuksen N:o 2408/92 4 artiklan 1 kohdan a alakohdan mukaisesti Norja on päättänyt asettaa julkisten palvelujen velvoitteet 1 päivästä marraskuuta 1997 alkaen seuraavien kaupunkien väliselle reittilentopalvelulle: - Lakselv - Tromssa 2. JULKISTEN PALVELUJEN VELVOITTEISIIN KUULUU SEURAAVAA: 2.1. Vähimmäislentotiheys ja istuinpaikkojen vähimmäismäärä Lentotiheys ja välilaskujen määrä: - maanantaista perjantaihin vähintään 3 päivittäistä meno-paluulentoa, joilla on yhteydet Oslon saapuville ja lähteville reiteille - lauantaisin ja sunnuntaisin vähintään 3 päivittäistä meno-paluulentoa, joilla on yhteydet Oslon saapuville ja lähteville reiteille - välilaskujen keskimäärä viikoittain enintään 0,33. Istuinpaikkojen määrä: - vähintään 700 istuinpaikkaa edestakaisilla Tromssan lennoilla maanantaista perjantaihin - vähintään 140 istuinpaikkaa edestakaisilla Tromssan lennoilla lauantaisin ja sunnuntaisin. Vaatimuksia on noudatettava läpi vuoden. Välilaskujen määrää ja Oslon saapuville ja lähteville reiteille olevia yhteyksiä koskevat vaatimukset koskevat vain vaadittujen lentojen vähimmäismäärää. Palveluvelvoite koskee sekä lauantai- että sunnuntaipäiviä. 2.2. Aikataulut Vaaditut lennot on jaettava tasaisesti päivän ajalle ottaen huomioon lentomatkustuksen yleisen kysynnän. Seuraavat aikatauluja koskevat vaatimukset koskevat maanantaista perjantaihin tehtäviä lentoja (kaikki ajat ovat paikallisia): - ensimmäinen tulo Tromssaan ennen klo 9.00 ja viimeinen lähtö Tromssaan klo 18.00 jälkeen - ensimmäinen lähtö Tromssasta ennen klo 11.00 ja viimeinen lähtö Tromssasta klo 19.00 jälkeen. 2.3. Lentokoneluokka Vaadittuihin palveluihin käytetään vähintään 30 matkustajalle rekisteröityä paineistettua lentokonetta. Liikenteenharjoittajan on kiinnitettävä erityisesti huomiota teknisiin ja toiminnallisiin olosuhteisiin lentokentillä. Lisätietoja voi saada osoitteesta: Luftfartsverket (Civil Aviation Administration), PO Box 8124 Dep., N-0032 Oslo, puh. +47 2 294 2000. 2.4. Hinnat - Tavallisten yhdensuuntaisten lippujen enimmäishinnat eivät saa ylittää 950:tä Norjan kruunua 1 päivän marraskuuta 1997 ja 31 päivän maaliskuuta 1999 välisenä aikana eivätkä 1 000:ta Norjan kruunua 1 päivän huhtikuuta 1999 ja 31 päivän maaliskuuta 2000 välisenä aikana. - Liikenteenharjoittajan on oltava mukana voimassa olevissa kotimaanlentoja koskevissa yhteissopimuksissa ja tarjottava kaikki kyseisissä sopimuksissa sovitut alennukset. - Liikenteenharjoittajan on myönnettävä yleisen käytännön mukaiset sosiaaliset alennukset. 2.5. Palvelun jatkuvuus Niiden lentojen määrä, jotka perutaan suoraan liikenteenharjoittajasta johtuvista syistä, ei saa ylittää kahta prosenttia aiottujen lentojen vuosimäärästä. 3. Lisätietoja on saatavissa osoitteesta: Ministry of Transport and Communications PO Box 8010 Dep. N-0030 Oslo. Puh. +47 2 224 9090, telekopio +47 2 224